Sere op bene - lyk soos spinnekop byt | Health24
Posted by: Marine | 2011/04/22
Sere op bene - lyk soos spinnekop byt
My 13-jarige dogter het sere op haar bene wat lyk asof dit spinnekop bytplekke kan wees. Dit het begin met ''n rooi geswelde merkie wat soos ''n muskietbyt gelyk het. Later het dit ''n blasie gevorm wat stukkend gegaan het en nou ''n seer gemaak het wat rooi rondom is met ''n donkerige kolletjie in die middel. Die grootste seer is omtrent die grootte van ''n R2-stuk, maar daar is ook kleineres en van hulle wat in die verskillende stadiums is wat ek beskryf het. Sy kla dat vreeslik brand en jeuk. ''n Suster het Macropen 500mg voorgeskryf en voorgestel dat ek Fucidin opsmeer en dit toeplak. Sy gebruik die medikasie van Woendagmiddag 20 April af, maar dit lyk asof van die merke groter word en dit jeuk en brand steeds erg. Gee raad asseblief!
Dit is heel waarskynlik 'n staph velinfeksie. Jy sal 'n dokter vir 'n bloedtoets en mikroskopiese ontleding en kultuur van die etterige afskeiding van die wond moet konsulteer. Na hierdie toetse behoort 'n kursus sterk antibiotika die probleem op te los.